A Bizottság 2297/2003/EK rendelete
(2003. december 23.)
a belső elnyomásra vagy terrorizmusra felhasználható felszerelések Burmába/Mianmarba való értékesítésének, szállításának és kivitelének tilalmáról, valamint az ebben az országban jelentős kormányzati tisztséget betöltő egyes személyek pénzkészleteinek befagyasztásáról szóló 1081/2000/EK tanácsi rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 60. és 301. cikkére,
tekintettel a legutóbb a 2084/2003/EK tanácsi rendelettel [1] módosított, a belső elnyomásra vagy terrorizmusra felhasználható felszerelések Burmába/Mianmarba való értékesítésének, szállításának és kivitelének tilalmáról, valamint az ebben az országban jelentős kormányzati tisztséget betöltő egyes személyek pénzkészleteinek befagyasztásáról szóló, 2000. május 22-i 1081/2000/EK tanácsi rendeletre [2] és különösen annak 4. cikke első francia bekezdésére,
mivel:
(1) Az 1081/2000/EK rendelet II. melléklete felsorolja azokat a személyeket, amelyekre az említett rendelet alapján kiterjed a pénzkészletek befagyasztásának hatálya;
(2) Az 1081/2000/EK rendelet 4. cikke felhatalmazza a Bizottságot, hogy a II. mellékletet a 2000/346/KKBP közös álláspont [3] mellékletét frissítő határozatok figyelembe vételével módosítsa. A 2003/297/KKBP közös álláspont [4] 11. cikke szerint a 200/346/KKBP közös álláspontra történő hivatkozásokat a 2003/297/KKBP közös álláspontra történő hivatkozásoknak kell tekinteni.
(3) A 2003/907/KKBP tanácsi határozat [5] módosítja a 2003/297/KKBP közös álláspont mellékletét, amely meghatározza az említett közös álláspont korlátozó intézkedéseinek hatálya alá tartozó személyek jegyzékét. Ezért az 1081/2000/EK rendelet II. mellékletét megfelelően módosítani kell.
(4) Az e rendeletben előírt intézkedések hatékonyságának biztosítása érdekében e rendeletnek azonnal hatályba kell lépnie,
ELFOGADTA EZT A RENDELETET:
1. cikk
Az 1018/2000/EK rendelet II. mellékletének helyébe az e rendelet mellékletében szereplő szöveg lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. december 23-án.